open-index/open-wikipedia-markdown huggingface dataset:
Arredondamento

O **arredondamento** é o proceso mediante o cal se eliminan cifras significativas dun número a partir da súa representación decimal, para obter un valor aproximado. Simbolízase con ≈. Por exemplo, 2,95 ≈ 3 ou √2 ≈ 1,414 .

O arredondamento utilízase co fin de facilitar os cálculos. Como desvantaxe, ao calcular con valores aproximados acumúlanse erros de que poden facer variar significativamente o valor estimado obtido respecto do valor irreal.

## Métodos de arredondamento 
### Método común de arredondamento 
As regras do arredondamento aplícanse ao decimal situado na seguinte posición ao número de decimais que se queira transformar. É dicir, se temos un número de tres decimais e queremos arredondar á centésima, aplicaranse as regras de arredondamento: 
* Díxito menor que 5: se o seguinte decimal é menor que 5, o anterior non se modifica.
: Exemplo: 12,612. Arredondando a dous decimais, débese ter en conta o terceiro decimal: 12,612 ≈ 12,61.
* Díxito maior ou igual a 5: se o seguinte decimal é maior ou igual a 5, o anterior increméntase nunha unidade.
: Exemplo: 12,618. Arredondando a dous decimais, débese ter en conta o terceiro decimal: 12,618 ≈ 12,62
: Exemplo: 2,3571. Arredondando á centésima é 2,36 , debido a que 2,3571 está máis preto de 2,36 que de 2,35.

### Regras para casos particulares 
Nos seguintes exemplos, deséxase arredondar cada número ás centésimas (o derradeiro díxito requirido é o segundo díxito despois da coma decimal):

a) 4,123 ⇒ Regra 1: se o díxito á dereita do derradeiro requirido é menor que 5, o derradeiro díxito requirido déixase intacto. Resposta: 4,12

b) 8,627 ⇒ Regra 2: se o díxito á dereita do derradeiro requirido é maior que 5, o derradeiro díxito requirido aumenta unha unidade. Resposta: 8,63

c) 9,425110 ⇒ Regra 3: se o díxito á dereita do derradeiro requirido é un 5 non seguido de ceros, o derradeiro díxito requirido aumenta unha unidade. Resposta: 9,43

d) 7,385 ou 7,385000 ⇒ Regra 4: se o díxito á dereita do derradeiro requirido é un 5 seguido de ceros, o derradeiro díxito requirido déixase intacto se é par. Resposta: 7,38

e) 6,275 ou 6,275000 ⇒ Regra 5: se o díxito á dereita do derradeiro requirido é un 5 ou seguido de ceros, o derradeiro díxito requirido aumenta unha unidade se é impar. Resposta: 6,28

## Véxase tamén 
### Outros artigos 
* Truncamento

### Ligazóns externas 
* Explicación e calculadora de cifras significativas
* Exercicios de arredondamento con solucións.

## Notas
Truncamento

No subcampo matemático da análise numérica, **truncamento** é a redución do número de díxitos á dereita do separador decimal, descartando os que resulten menos significativos.

Por exemplo, dados os números reais:
: 3,14159265358979...32,4381912886,3444444444444-3.23456789...
Para facer o truncamento destes números a catro díxitos decimais, só consideramos os catro díxitos á dereita de coma decimal.

O resultado é este:
: 3,141532,43816,3444-3.2345
Nótese que nalgúns casos o truncamento dá o mesmo resultado que o arredondamento. O erro do truncamento pode ser ata o dobre do erro máximo que se pode ter usando arredondamento. En sistema binario é o mesmo procedemento.

## Véxase tamén 
### Outros artigos 
* Arredondamento
## Notas
Cerdic de Wessex

**Cerdic de Wessex**, nado c. 467 e finado en 534, foi rei do reino anglosaxón de Wessex (519–534) e é considerado como o devanceiro de todos os reis subsecuentes de Wessex.

## Traxectoria 
De acordo coas crónicas anglosaxoas, Cerdic chegou á illa de Britania no ano 475 nunha das incursións xermánicas que se producían nesta época na que a provincia romana se atopaba en franca decadencia. Roma, asediada polos invasores, non puido manter o seu poder en Inglaterra e os anglos e saxóns comezaron a penetrar no seu territorio.

Cerdic, proveniente do norte da actual Alemaña ou Holanda, chegou á costa británica xunto co seu fillo Cynric en tres barcos saxóns, case con toda seguridade na zona de Hampshire. Alí atopou un rei chamado Natanleod ao cal respectou durante quince anos. Con todo, en 508 asasinouno, proclamándose primeiro rei de Wessex. Cerdic proseguiu a súa conquista sobre territorio da antiga provincia romana de Britania, ocupando a Illa de Wight e regalándolla logo a dous dos seus homes de confianza, Stuf e Wighgar. É posíbel que Cerdic fose o caudillo saxón que foi vencido na Batalla do Monte Badon segundo algunhas crónicas. Outras indican que o que participou na batalla foi Aelle.

### Orixes 
Da estirpe de Cerdic proveñen dalgunha maneira todos os reis de Inglaterra. A orixe de Cerdic é complexa e os historiadores non se poñen de acordo. Algúns (unha minoría) pensan que Cerdic non é máis que unha figura mítica que nunca existiu realmente. Con todo, ao ser nomeado por distintas fontes desde o século IX dando detalles da súa vida, a maioría dos estudosos opinan que a figura de Cerdic é real. De feito coñécese que o seu pai se chamaba Elasa. Estudos escolásticos afirman que Elasa era un nobre romano británico «Elasius». O nome de Cerdic é unha britanización do nome romano «Caractacus» que pasa a «Caradog» e «Caretic». A nai de Cerdic asegúrase que era saxoa, aínda que un dos seus devanceiros procedería de Britania e por ela tamén correría sangue romano-celta.

Cerdic cruzou a Inglaterra pensando por tanto que regresaba á súa terra, mesmo que tiña lazos familiares co rei Natanleod e, por iso, regresaba para instaurar a parte do Imperio Romano que se estaba esboroando en toda Europa.
Conquista normanda de Inglaterra

A **conquista normanda de Inglaterra** foi a invasión e ocupación de Inglaterra no século XI por parte dun exército normando, bretón e francés liderado polo duque Guillerme II de Normandía, posteriormente coñecido como Guillerme o Conquistador.right|miniatura|300px|Lugares dos principais eventos durante a conquista normanda de Inglaterra en 1066A reclamación do trono Inglés por parte de Guillerme derivaba da súa relación familiar co rei sen fillos Eduardo o Confesor, quen alimentou a esperanza de Guillermo a sucedelo no trono. Eduardo faleceu en xaneiro de 1066 e foi sucedido polo seu cuñado Haroldo Godwinson. O rei noruegués Haraldo Hardrada invadiu o norte de Inglaterra en setembro de 1066 e gañou na batalla de Fulford, pero Haroldo derrotouno e matouno na batalla de Stamford Bridge o 25 de setembro. Poucos días despois Guillerme desembarcou no sur de Inglaterra. Haroldo marchou cara ao sur, deixando unha parte significativa do seu exército no norte. O exército de Haroldo enfrontouse ós invasores de Guillerme o 14 de outubro na batalla de Hastings. O exército de Guillerme derrotou o de Haroldo, que pereceu na batalla. Malia que os principais rivais de Guillerme desapareceron entón, tivo que facer fronte a varias rebelións durante os seguintes anos e non conseguiu asegurar o seu trono ata despois de 1072.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 

### Outros artigos 
* Conquista normanda do sur de Italia
* Viquingos en Galiza
Clash of Clans

**Clash of Clans**, tamén coñecido CoC é un videoxogo de estratexia e de construción de aldeas en liña, para dispositivos móbiles con plataformas de IOS e Android. Lanzado o 2 de agosto de 2012, foi creado por Supercell, compañía de videoxogos con sede en Helsinqui, Finlandia.

O xogo foi lanzado para a plataforma iOS o 2 de agosto de 2012. O 30 de setembro de 2013 foi lanzado para Android.

## Funcionalidade 
Clash of Clans é un videoxogo de estratexia multixogador ou dun xogador no que o usuario debe construír unha aldea (nunha cuadrícula de 44x44), adestrar tropas e elaborar feitizos para atacar outras aldeas de xogadores en liña ou a campañas dun xogador chamadas "os trasnos" onde se conseguen recursos sen gañar nin perder trofeos, para conseguir ouro, elixir e elixir escuro, que pode usarse para protexerse de ataques inimigos, adestrar e mellorar as tropas. Tamén poden crearse clans onde se poden unir diferentes xogadores en liña para axudarse mutuamente doando tropas no castelo do clan e facendo guerras de clan con estes xogadores en liña.

## Acollida 
*Clash of Clans* recibiu na súa maioría boas críticas e foi moi exitoso para Supercell, xa que xunto ao seu outro xogo, *Hay Day*, a compañía finlandesa conseguiu 770 millóns de dólares, xerando 2,4 millóns ao día. Na Google Play ten unha recepción de 4,5 sobre 5 e na App Store ten unha recepción de 4,7 sobre 5.

## Notas 
## Véxase tamén 
### Ligazóns externas 
* Blog oficial de Clash of Clans
* Web oficial de Clash of Clans en Inglés
* Clash of Clans no YouTube
* Clash of Clans no Reddit
Lipoproteína de Braun

A **lipoproteína de Braun** (tamén chamada BLP, Lpp, ou lipoproteína da mureína), que se encontra nas paredes celulares de bacterias gramnegativas, é unha das proteínas de membrana máis abundantes das bacterias. O seu peso molecular é de aproximadamente 7,2 kDa. Únese por unha lisina do seu extremo C-terminal por medio dun enlace covalente a moléculas de ácido diaminopimélico da capa de peptidoglicano, e está incrustada na membrana externa bacteriana pola súa cabeza hidrofóbica (unha cisteína con lípidos unidos). A BLP liga fortemente as dúas capas e proporciona integridade estrutural á membrana externa. A proteína foi caracterizada por V. Braun e colegas.

## Características 
O xene que codifica a lipoproteína de Braun produce inicialmente unha proteína composta de 78 aminoácidos, que inclúe un péptido sinal de 20 aminoácidos no seu extremo amino terminal. A proteína madura pesa 6 kDa. Tres monómeros desta lipoproteína (Lpp) ensámblanse formando un trímero de hélice superenrolada (*coiled-coil*).

En *Escherichia coli* hai grandes cantidades desta lipoproteína, que é a proteína máis abundante nesa bacteria. A diferenza doutras lipoproteínas, está ligada covalentemente ao peptidoglicano, O resto das moléculas da lipoproteína de Braun están presentes en forma "libre", xa que non están unidas ao peptidoglicano. A forma libre está exposta sobre a superficie de *E. coli*. *Y. pestis* necesita a *lpp* para ter unha supervivencia máxima en macrófagos e mata eficientemente ratos modelo de peste bubónica e peste pneumónica.

## Inmunoloxía 
A lipoproteína de Braun únese ao receptor de recoñecemento de padróns TLR2. A lipoproteína Lpp induce a adhesión de neutrófilos a células endoteliais humanas activando estas últimas.

## Notas
The Mad Doctor (filme de 1933)

***The Mad Doctor*** é unha curtametraxe clásica de animación protagonizada por Mickey Mouse que foi estreada en 1933. É coñecida por ser a primeira aparición da personaxe do título "The Mad Doctor", ou "Dr. XXX".

## Véxase tamén 
### Ligazóns externas 
*
Grzegorz Krychowiak

**Grzegorz Krychowiak**, nado en Gryfice o 29 de xaneiro de 1990, é un futbolista  polaco que xoga como medio defensivo para o Paris Saint-Germain francés.

## Palmarés 
;Sevilla
*UEFA Europa League: 2014–15, 2015–16

;Paris Saint-Germain
*Supercopa de Francia: 2016

## Véxase tamén 
### Ligazóns externas 
* Perfil en National-Football-Teams.com
Plants vs. Zombies 2: It's About Time

'''''Plants vs. Zombies 2: It's About Time'''* é un videoxogo desenvolvido por PopCap Games e publicado por Electronic Arts. É a secuela de *Plants vs. Zombies'', e foi estreado internacionalmente a través da Apple App Store o 15 de agosto de 2013, e en Google Play o 23 de outubro de 2013. 

## Véxase tamén 
### Ligazóns externas 
* Páxina oficial
Spy Kids

***Spy Kids*** (estilizado como ***SPY kids***) é un filme estadounidense de acción, aventuras e comedia escrito e dirixido por Robert Rodriguez, producido por Elizabeth Avellan e Rodriguez, que se estreou no 2001. Está protagonizado por Antonio Banderas, Carla Gugino, Alan Cumming, Teri Hatcher, Cheech Marin, Danny Trejo, Robert Patrick, Tony Shalhoub, Alexa Vega, Daryl Sabara e Mike Judge.

## Personaxes 
* Alexa Vega como Carmen Cortez
* Daryl Sabara como Juni Cortez
* Antonio Banderas como Gregorio Cortez
* Carla Gugino como Ingrid Cortez
* Alan Cumming como Fegan Floop
* Teri Hatcher como Ms. Gradenko
* Cheech Marin como Felix
* Danny Trejo como Machete
* Robert Patrick como Mr. Lisp
* Tony Shalhoub como Alexander Minion
* Mike Judge como Donnagon
* George Clooney como Devlin
* Kara Slack como amiga Carmen
* Evan Sabara como 'Intruder' Spy Kid
* Angela Lanza como Newscaster
* Richard Linklater como Espía Cool
* Johnny Reno como Axente Johnny
* Guillermo Navarro como Pastor

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Manuel Sousa Hermida

**Manuel Sousa Hermida**, nado en Ponte Caldelas en 1906 e finado en Cidade de México o 10 de xaneiro de 1968, foi un xastre, militar e político galego.

## Traxectoria 
Xastre en Ordes e militante socialista. Foi mestre de taller de Manuel Ponte e promoveu a academia musical dirixida por Higinio Cambeses. Membro da UGT e afiliado ao Partido Comunista de España en Barcelona. Co golpe de Estado do 18 de xullo de 1936 foi capitán do Corpo de Seguridade e Asalto. Coa caída de Cataluña exiliouse en Francia onde estivo internado no campo de concentración de Barcarès, desde o que solicitou axuda á Embaixada de México en Francia. O 24 de maio de 1939 embarcou no *Sinaia* rumbo a México, arribando a Veracruz o 13 de xuño. Xunto co coronel Alberto Bayo adestrou militarmente aos que embarcaron no Granma para dar comezo á loita revolucionaria en Sierra Maestra.

## Vida persoal 
Casou con Sara Castro Mosquera e foi pai de Manuel Repúblico (1931-2002), José Enrique (1932), Sara (1934-2003) e María del Carmen Sousa Castro (1935-2003). Volveu casar en México con Teresa Ruiz Galindo en 1945.

## Notas 
## Véxase tamén 
### Ligazóns externas 
* Ficha no Departamento de Migración de México
* Manuel Sousa Hermida: de mestre de Manuel Ponte a companheiro do Che e de Fidel
* "México enriqueceuse moito coa chegada dos exiliados republicanos"
30° Everywhere

***30° Everywhere*** é o álbum de estrea da banda estadounidense de emo The Promise Ring, publicado o 10 de setembro de 1996 a través do selo Jade Tree Records. Foi editado en CD e nunha edición limitada de vinilo gris e branco, con 500 copias cada unha.

## Listaxe de cancións
Henrique VI, emperador do Sacro Imperio Romano Xermánico

**Henrique VI de Suabia**, ou **Henrique VI Hohenstaufen**, nado o 1 de novembro de 1165 en Nimega (que daquela formaba parte do Sacro Imperio Romano Xermánico), e finado o 28 de setembro de 1197 en Mesina (daquela no Reino de Sicilia), foi un nobre alemán que foi Rei de romanos de 1169 a 1191, rei de Alemaña de 1190 a 1197, emperador do Sacro Imperio Romano Xermánico de 1191 a 1197 e rei de Sicilia de 1194 a 1197.

## Traxectoria 
Era fillo de Frederico I Barbarroxa, emperador do Sacro Imperio Romano Xermánico, e da súa esposa Beatriz, condesa de Borgoña.

O 29 de outubro de 1184, en Augsburgo, concertouse o compromiso de Henrique coa princesa normanda Costanza de Hauteville. No verán de 1185 Costanza deixou Palermo para ir a Milán, onde ía celebrarse a voda, acompañada dun fastuoso cortexo de príncipes e baróns. Henrique acompañou a Constana a Salerno, onde tivo que deixala para viaxar a Alemaña para asistir ao enterro da súa nai. O 23 de agosto de 1185, polo valor simbólico e político que tiña a aprobación por parte da Igrexa deste enlace, en Rietti, a primeira cidade fóra do Reino de Sicilia, tivo lugar unha primeira celebración do matrimonio, por procuración, en presenza dunha delegación imperial en representación de Henrique. A voda repetiuse despois en Milán, o 27 de xaneiro de 1186.

Henrique foi elixido en Bamberg en xuño de 1169 Rei de romanos, e coroado como emperador do Sacro Imperio en 1191 en Roma, xunto á súa esposa, polo papa Celestino III.
 
En 1190 e 1193 logrou impoñerse sobre os nobres alemáns que se lle opoñían, encabezados por Henrique o León, duque de Saxonia e de Baviera, e que contaban coa axuda do papado e do rei de Inglaterra Ricardo Corazón de León, ao que chegou a apresar tras o seu segundo éxito. A pesar da vitoria mencionada non puido alcanzar o seu obxectivo de converter en hereditario o trono de Alemaña (causa do enfrontamento coa nobreza alemá, o papado e Inglaterra) pero, en 1194, tras un primeiro intento fracasado en 1191, logrou, practicamente polas armas, a coroa do Reino de Sicilia, que reclamara como herdanza da súa esposa.

En 1197, o poder tiránico do rei estranxeiro no sur de Italia deu orixe a revoltas, especialmente no sur de Sicilia, que os soldados alemáns reprimiron cruelmente. No mesmo ano, Henrique preparou unha Cruzada, pero o 28 de setembro de 1197 morreu de malaria na cidade de Mesina, aínda que algúns pensan que foi envelenado.

## Notas 
## Véxase tamén 
### Bibliografía 
* Bogdan, Henry (2003): ''Histoire de l'Allemagne de la Germanie à nos jours*. Perrin. ISBN 2-262-02106-6.
* Quatriglio, Giuseppe (2002): *Mille anni in Sicilia - Dagli Arabi ai Borboni''. Marsilio. ISBN 88-317-6405-5.

### Outros artigos 
* Reino de Sicilia
L'Altet

'''L'Altet''' é unha pedanía do municipio de Elx, na provincia de Alacant, situada na zona nordés do termo municipal. En 2010 contaba con 5.190 habitantes no seu casco urbano e 1.735 na urbanización costeira de Els Arenals del Sol.

Nela atópase o aeroporto de Alacant-Elx. O casco urbano está a 1&nbsp;km da costa mediterránea. Conta coas praias de Els Arenals del Sol e L'Altet, esta última de alto valor ecolóxico e distinguida coa bandeira azul.
Bon Iver, Bon Iver

***Bon Iver, Bon Iver*** é o segundo álbum da banda estadounidense de indie folk Bon Iver, publicado o 17 de xuño de 2011 a través do selo Jagjaguwar nos Estados Unidos e de 4AD en Europa. O disco está formado por 10 cancións e foi visto como unha nova dirección musical do grupo.

O álbum foi un éxito comercial, estreándose no número 1 das listas norueguesa e danesa, e no número 2 da *Billboard 200* estadounidense. Vendeu 104 000 copias na súa primeira semana nos Estados Unidos. Cara setembro de 2016 o disco levaba vendidas un total de 629 000 copias nos Estados Unidos. Recibiu recensións moi positicas dos críticos, algúns dos cales o consideraron un dos mellores discos de 2011. O álbum gañou o Grammy ao mellor álbum de música alternativa en 2012, mentres que o tema "Holocene" foi nomeado ao premio de canción do ano e gravación do ano.

## Listaxe de cancións 
### Caras b
* "I Can't Make You Love Me/Nick of Time" - Cara b do sinxelo "Calgary".
* "Come Talk to Me" - Cara b do sinxelo "Holocene". 
* "Bruised Orange (Chain of Sorrow)" - Cara b do sinxelo "Towers". 
* "Beth/Rest (Rare Book Room)" - Cara b do sinxelo "Beth/Rest".
Faro de Mera

O **faro de Mera** é un faro de enfilación composto de dúas torres de cor vermella na súa vista anterior e branca na posterior. Está situado na parroquia de Mera, no concello de Oleiros

## Historia 
Entre 1860 e 1917 na ría da Coruña construíronse os faros do castelo de Santo Antón, o faro de Oza e a enfilación da Punta de Mera. O 22 de marzo de 1904 decidiuse facilitar a entrada no fondeadoiro da Coruña mediante unha luz de dirección en punta Oza que sinalase a canle norte con ocultacións equidistantes brancas e sector vermello e verde nos laterais, así como outra branca e de 5+4 ocultacións en punta Mera para a canle oeste. Cinco anos despois sen dar comezo as obras, precísase que a luz de Mera haberá de ser de enfilación, mediante unha lámpada de petróleo con mecha, de cor vermella na súa vista anterior e branca na posterior.

Luciu por primeira vez en 1917 cunha lámpada Pintch de incandescencia para vapor de gasolina que orientaba ás embarcacións que entraban polo oeste á canle de punta Herminia.

## Os faros 
Aos faros chégase por unha estrada que atravesa o pobo de Mera e que, cubrindo a pechadura da ría, morre ao pé do edificio. Consta de dúas torres, a anterior máis pequena e a posterior de 11 e 14 metros de altura respectivamente, separadas por 300 m. cos focos situados a 56 e 81 metros sobre o nivel do mar, rematadas por terrazas con balaústres de celosía e lanternas poligonais de cristais planos e montantes verticais. Foron dotadas de electricidade en 1932, xunto coa característica branca para a posterior e vermella para a anterior e un alcance de 10 millas para o aviso dos baixos de Tonina e Guisando. En 1977 modificouse a característica que pasou a ser de tres sectores vermellos para a anterior e de dúas ocultacións brancas para a posterior. No medio das dúas torres está a antiga casa do fareiro, actualmente é o centro de recepción de visitantes ao monumento natural (onde se atopa) Costa de Dexo-Serantes. Este centro coñecido como aula do mar é un pequeno centro de interpretación onde se proxectan varios vídeos da zona, exponse o funcionamento de ambos os faros, hai unha sala dedicada ao monumento natural, etc. Ademais na terraza hai dous telescopios.

## Características 
## Notas 
## Véxase tamén 
### Bibliografía 
* 
* 
### Outros artigos 
* Lista de faros de Galicia
### Ligazóns externas 
* Porto da Coruña, web da Autoridade Portuaria da Coruña.
Spy Kids 2: The Island of Lost Dreams

***Spy Kids 2: The Island of Lost Dreams*** (acreditado como ***Spy Kids 2: Island of Lost Dreams*** na pantalla) é un filme estadounidense de aventuras e comedia escrito, editado e dirixido por Robert Rodriguez que se estreou no 2002. Producido por Troublemaker Studios, Elizabeth Avellan e Rodriguez, está protagonizado por Antonio Banderas, Carla Gugino, Alexa Vega, Daryl Sabara, Mike Judge, Ricardo Montalbán, Holland Taylor, Christopher McDonald, Danny Trejo, Cheech Marin, Steve Buscemi, Taylor Momsen, Matt O'Leary e Emily Osment.

## Personaxes 
* Alexa Vega como Carmen Cortez
* Daryl Sabara como Juni Cortez
* Antonio Banderas como Gregorio Cortez
* Carla Gugino como Ingrid Cortez
* Matt O'Leary como Gary Giggles
* Emily Osment como Gerti Giggles
* Steve Buscemi como Romero
* Mike Judge como Donnagon Giggles
* Ricardo Montalbán como Avó Cortez
* Holland Taylor como Avoa Cortez
* Cheech Marin como Felix Gumm
* Danny Trejo como Machete
* Taylor Momsen como Alexandra
* Christopher McDonald como Presidente dos Estados Unidos de América
* Alan Cumming como Fegan Floop
* Tony Shalhoub como Alexander Minion
* Bill Paxton como Dinky Winks
* Angela Lanza como Park Public Relations

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
The Ugly Duckling (filme de 1939)

***The Ugly Duckling*** é unha curtametraxe clásica de animación de 1939 por Walt Disney, baseada no conto de fadas "O parrulo feo" de Hans Christian Andersen. O filme foi dirixido por Jack Cutting e Clyde Geronimi, e foi estreado nos cines o 7 de abril de 1939. A música foi composta por Albert Hay Malotte, que non foi acreditado no filme. A curtametraxe foi distribuída por RKO Radio Pictures. Gañou o Oscar á mellor curtametraxe animada na 12ª edición dos premios.

## Adaptación como banda deseñada 
A tira cómica dominical *Silly Symphony* publicou unha adaptación dun mes de duración de *The Ugly Duckling* dende o 26 de marzo até o 16 de abril de 1939.

## Notas 
## Véxase tamén 
### Ligazóns externas 
*
Running Brave

***Running Brave*** é un filme estadounidense dirixido por D.S. Everett e Donald Shebib que se estreou no ano 1983. Baséase na vida de Billy Mills, un atleta nativo americano da tribo síux dos Oglagla Lakota, que se converteu no mellor corredor de longa distancia do mundo nos Xogos Olímpicos de 1964 en Toquio.

Nunha das grandes remontadas da historia do deporte, o corredor Billy Mills esprintou dende a terceira posición para acadar a medalla de ouro na carreira de 10&nbsp;000 metros nas Olimpiadas de Toquio. Robby Benson interpreta a Mills, e tamén aparecen Pat Hingle e Graham Greene.

## Personaxes 
* Robby Benson como Billy Mills
* Pat Hingle como adestrador Bill Easton
* Claudia Cron como Pat
* Graham Greene como Eddie
* Wendell Smith como Chris Mitchell

## Notas
The Three Little Pigs (filme)

***The Three Little Pigs*** é unha curtametraxe clásica de animación de 1933 producida por Walt Disney e dirixida por Burt Gillett. Baséase no conto de fadas *Os tres porquiños*, e en 1934 gañou o Oscar á mellor curtametraxe animada na 6ª edición dos premios. A curta tivo un orzamento de $22&nbsp;000 e recadou $250,000. No 2007, *The Three Little Pigs* foi escollido para a súa conservación na Biblioteca do Congreso dos Estados Unidos de América por ser "significativo cultural, histórica ou esteticamente".

## Notas 
## Véxase tamén 
### Ligazóns externas 
*
Lee Joon-gi

dereita|miniatura|Lee at the *King and the Clown* fan meeting in the Shilla Hotel, Jeju Island.
**Lee Joon-gi**, nado o 17 de abril de 1982 en Busan, é un actor, modelo e cantante surcoreano.

## Traxectoria 
Estudou no Instituto das Artes de Seúl e debutou como modelo en 2001. O seu primeiro papel importante foi no filme de 2005 *Wang-ui Namja,*, no que interpretou a Gong-gil, un pallaso amullerado da dinastía Joseon. O filme foi un éxito de crítica e público e deulle pulo á súa carreira, facéndoo coñecido en Asia. Por este traballo gañou varios premios ao mellor artista novel. A película tamén o converteu nunha icona kkonminam (mozo á moda e efeminado) . En 2006 protagonizou *Fly, Daddy, Fly* baixo a dirección de Choi Jong-tae.

Lee foi un dos protagonistas da serie da SBS *My Girl* xunto con Lee Da-hae e Lee Dong-wook, esta comedia romántica foi un éxito tanto en Corea do Sur como noutros países asiáticos. En 2007, Lee actuou no filme coproducido entre o Xapón e Corea do Sur *Virgin Snow* coa actriz xaponesa Aoi Miyazaki, interpretando un estudante de intercambio coreano. O filme foi un éxito no Xapón, chegando ao noveno posto da lista dos máis vistos. Polo seu traballo Lee recibiu a Rising Star Award no 27.º Hawai International Film Festival. Nese ano, participou no filme *May 18* baseado nos acontecementos que rodearon o masacre de Gwangju en 1980. Foi un éxito de público e logrou a Gold Orchid ao mellor filme.

Lee tamén protagonizou en 2007 a súa primeira serie dramática,*Time Between Dog and Wolf* da MBC.
esquerda|miniatura|Lee en Shanghai en maio de 2009
Entre abril e xullo de 2008, Lee protagonizou outra serie, *Iljimae*, un drama de acción da SBS baseado no folclore chinés da época da dinastía Ming, na que deu vida a unha especie de Robin Hood enmascarado na era Joseon. O episodio final conseguiu un índice de audiencia do 31.4%.

En novembro de 2009, Lee interpretou o protagonista do drama de acción en clave de comedia, *Heroe* da MBC. Entre 2010 e 2010 realizou o servizo militar obrigatorio e logo de cinco semanas de adestramento básico serviu no departamento de relacións públicas do Ministerio de Defensa Nacional.

En maio de 2012, Lee coprotagonizou con Shin Min-a *Arang and the Magistrate*, da MBC que tivo a súa estrea o 15 de agosto.&nbsp;

En 2013, Lee protagonizou a serie de supense *Two Weeks* e o ano seguinte a serie histórica *Gunmam in Joseon * mais o romance de vampiros *Scholar Who Walks the Night*.

En 2016 actuou no seu primeiro filme chinés, *Never Said Goodbye.* e tamén debutou en Hollywood cun papel en *Resident Evil: The Final Chapter*, con estrea prevista para o 27 de xaneiro de 2017.

Protagonizou*Scarlet Heart: Ryeo*, unha versión coreana da serie chinesa *Scarlet Heart*. A estrea desta serie dramática foi o 29 de agosto de 2016.

## Filmografía 
### Filmes 
### Series de televisión 
## Discografía 
### Álbum 
## Notas
Steamboat Willie

***Steamboat Willie*** é unha curtametraxe clásica de animación de 1928 dirixida por Walt Disney e Ub Iwerks. Foi creada en branco e negro por Walt Disney Studios e foi estreada por Celebrity Productions. O debuxo animado está considerado como a primeira aparición de Mickey Mouse e a súa moza Minnie, malia que ámbalas dúas personaxes apareceron meses antes no test de pantalla *Plane Crazy*. *Steamboat Willie* foi o terceiro dos filmes de Mickey en ser producido, pero o primeiro en ser distribuído por mor de que Walt Disney, despois de ver *The Jazz Singer*, propuxérase a si mesmo crear a primeira animación con son completamente sincronizado.

*Steamboat Willie* é especialmente salientable por ser o primeiro filme de Disney co son sincronizado, incluíndo os sons das personaxes e a banda sonora. Disney entendeu moi axiña que o cine sonoro era o futuro dos filmes. Foi o primeiro debuxo animado cunha banda sonora completamente post-producida, o que o distinguiu doutras producións anteriores como as de Inkwell Studios' *Song Car-Tunes* (1924–1927) e Van Beuren Studios' *Dinner Time* (1928). *Steamboat Willie* convertérase nos debuxos máis populares do seu tempo.

En 1998, *Steamboat Willie* foi escollido para a súa conservación na Biblioteca do Congreso dos Estados Unidos de América por ser "significativo cultural, histórica ou esteticamente".

## Notas 
## Véxase tamén 
### Outros artigos 
* Mickey Mouse Protection Act

### Ligazóns externas 
*
Dig Me Out

***Dig Me Out*** é o terceiro álbum da banda estadounidense de rock alternativo Sleater-Kinney, publicado o 8 de abril de 1997 a través do selo Kill Rock Stars. O disco foi producido por John Goodmanson e gravado entre decembro de 1996 e xaneiro de 1997 no John and Stu's Place en Seattle, Washington. *Dig Me Out* marcou a estrea de Janet Weiss, a súa actual batería. A música do álbum está influenciada por bandas de rock and roll tradicionais, mentres que as letras falan de temas como a angustia e a supervivencia.

Editáronse dous sinxelos para apoiar o traballo: "One More Hour" e "Little Babies". O tema "Dig Me Out" chegou ao número 6 da lista KEXP Top 90.3en 1997 sen ser lanzado como sinxelo. O álbum recibiu unha aclamación substancial por parte da crítica musical, que loubou a súa enerxía e letras feministas. *Dig Me Out* está incluídas nas listas de mellores álbums de varias publicacións. No ano 2003 *Rolling Stone* púxoa no número 272 no seu listaxe dos 500 mellores álbums de todos os tempos.

## Listaxe de cancións 
## Notas
Call the Doctor

***Call the Doctor*** é o segundo álbum da banda estadounidense de rock alternativo Sleater-Kinney, publicado o 25 de marzo de 1996 a través do selo Chainsaw Records. O disco foi aclamado pola crítica tras o seu lanzamento.

## Listaxe de cancións
Sleater-Kinney (álbum)

***Sleater-Kinney*** é o álbum de estrea da banda estadounidense de rock alternativo Sleater-Kinney, publicado en 1995 a través do selo Chainsaw Records. O disco recibiu recensións favorables dos críticos.

## Listaxe de cancións
Cynric de Wessex

**Cynric de Wessex** foi rei de Wessex entre 534 e 560.
## Traxectoria 
### Reinado 
Todo o que se coñece acerca del procede da Crónica anglosaxoa, na cal existen algunhas contradicións. Por unha banda, asegúrase que Cynric é fillo de Cerdic, pero na lista de reis incluída no prefacio figura como o fillo de Creoda (outro fillo de Cerdic).

Durante o seu reinado dise que conquistou algunhas zonas próximas a Salisbury, como Searobyrig ou Old Sarum, en 552. Tamén figura na Crónica anglosaxoa que en 556 gañou unha batalla aos Britanos en Beranburh -identificada na actualidade como o castelo de Barbury-, xunto ao seu fillo Ceawlin. Se iso fose correcto, habería máis imprecisións na Crónica, pois nela aparece que Cerdic chegou xunto co seu pai a Bretaña en 495. O historiador David Dumville suxeriu que as datas reais do reinado de Cynric puidesen ser posteriores, entre 554 e 581.

## Etimoloxía 
O nome de Cynric procede da lingua anglosaxoa e vén significar algo así como parentesco-mandatario. Do mesmo xeito que o seu predecesor Cerdic e o seu sucesor Ceawlin, o seu nome ten unha etimoloxía alternativa, vinculada co termo celta "cunorix", que viría significar *rei-can*. En 1967 atopouse unha pedra en Wroxeter en contexto posromano coa inscrición *CUNORIX MACUS MAQVI COLINE*. Isto, aparentemente en gaélico, sería outra reminiscencia etimolóxica.

## Cynric na cultura popular 
* En 2004, na película O rei Artur: A verdadeira historia que inspirou a lenda, Cerdic e Cynric eran presentados como invasores sajones e eran asasinados, respectivamente, polo Rei Arturo e por Lanzarote do Lago na batalla do Monte Badon. Cynric, nesa película, foi interpretado por Til Schweiger.
## Véxase tamén 
### Bibliografía 
*Peter Clemoes, Simon Keynes, Michael Lapidge (1981). *Anglo-Saxon England*, Cambridge University Press. 
*Laing, L.R. (1975). *The archaeology of late Celtic Britain and Ireland, c. 400-1200 AD,* Taylor & Francis. 
*John Nowell Linton Myres (1989). *The English Settlements*, Oxford University Press.
Clonopsis gallica

***Clonopsis gallica*** é unha especie de insecto pau do xénero *Clonopsis*. Esta especie reprodúcese por partenoxénese.

## Notas
14th Floor Records

**14th Floor Records** é un selo discográfico británico subsidiario de Warner Music UK, fundado en 2002 por Christian Tattersfield. A compañía ten publicado álbums de artistas como Biffy Clyro, Damien Rice, David Gray, Longview, Mark Joseph, Nerina Pallot, Ray LaMontagne ou The Wombats.

Tattersfield foi nomeado CEO de Warner Music UK e presidente de Warner Bros. Records UK o 6 de agosto de 2009.

## Artistas actuais
* Biffy Clyro
* Damien Rice
* Joshua Radin
* Marmaduke Duke
* The Wombats
* Birdy
* You&Me
* beyond broken

## Antigos artistas
*All the Young
*Joseph Arthur
*David Gray
*Mark Joseph
*Ray LaMontagne
*Longview
*Longwave
*Nerina Pallot
*Sneaky Sound System

## Véxase tamén 
### Ligazóns externas
The Theory of Everything (filme de 2014)

***The Theory of Everything*** é un filme británico dramático, biográfico e romántico dirixido por James Marsh e adaptado por Anthony McCarten a partir das memorias *Travelling to Infinity: My Life with Stephen* de Jane Wilde Hawking, que conta a relación co seu exmarido, o físico teórico Stephen Hawking, a súa diagnose de esclerose lateral amiotrófica, e os seus éxitos na física.

Está protagonizado por Eddie Redmayne e Felicity Jones xunto con Charlie Cox, Emily Watson, Simon McBurney, Christian McKay, Harry Lloyd e David Thewlis nos papeis secundarios. O filme tivo a súa estrea internacional no Festival Internacional de Cinema de Toronto o 7 de setembro de 2014.

Tivo unha boa acollida e foi nomeado a numerosos premios e festivais. A interpretación de Redmayne como Stephen Hawking foi amplamente aclamada, o que lle valeu numerosos premios, entre eles o Oscar ó mellor actor.

## Personaxes 
* Eddie Redmayne como Stephen Hawking
* Felicity Jones como Jane Hawking
* Guy Oliver-Watts como George Wilde, pai de Jane
* Abigail Cruttenden como Isobel Hawking, nai de Stephen
* Charlotte Hope como Phillipa Hawking, irmá de Stephen
* Lucy Chappell como Mary Hawking, irmá de Stephen
* Christian McKay como Roger Penrose
* Enzo Cilenti como Kip Thorne
* Georg Nikoloff como Isaak Markovich Khalatnikov
* Alice Orr-Ewing como Diana King, irmá de Basil King
* Stephen Hawking proporciona o seu propio ecualizador da voz
* Frank Leboeuf como doutor suízo
* Michael Marcus como Ellis, amigo de Hawking

## Notas 
## Véxase tamén 
### Ligazóns externas 
* Páxina oficial 
* 
* Ficha en BoxOfficeMojo 
* Ficha en RottenTomatoes
Lágrimas na chuvia

"**Lágrimas na chuvia**" (*Tears in rain*), tamén chamado **"The C-Beams Speech"** (*O discurso dos raios-C*), é un breve monólogo do replicante Roy Batty (interpretado por Rutger Hauer) no filme *Blade Runner* de Ridley Scott. A forma final do monólogo, alterada dende a versión do guión e improvisada por Hauer a véspera do día de gravación, chegou a ser considerada dentro da cultura popular como "o soliloquio de morte máis emotivo na historia do cinema", converténdose nunha das pezas da escrita de ciencia ficción máis citadas.
## Guión e improvisación 
No filme *Blade Runner*, o replicante Roy Batty, interpretado por Rutger Hauer, estando a piques de morrer fai este monólogo diante do protagonista Deckard, interpretado por Harrison Ford, momentos despois de salvalo dunha caída dende un alto edificio. Batty bota este discurso no medio dunha choiva torrencial, intres antes de falecer:

No documental *Dangerous Days: Making Blade Runner*, Hauer, Ridley Scott e o guionista David Peoples comentan como Hauer escribiu este soliloquio. Había versións anteriores do discurso nos guións de proba de Peoples, e un deles incluía a frase *"I rode on the back decks of a blinker and watched C-beams glitter in the dark, near the Tannhäuser Gate"* Na súa autobiografía, Hauer afirmou que se limitou a reducir o discurso orixinal do guión en varias liñas, engadindo só a derradeira frase *"All those moments will be lost in time, like tears in rain"*, aínda que o guión orixinal, amosado no documental, antes da revisión de Hauer non amosa a "Porta de Tannhäuser": Nunha entrevista con Dan Jolin, Hauer afirmou que estas liñas finais amosan que Batty procuraba "deixar a súa marca na existencia... o replicante na escena final, ó morrer, amósalle a Deckar de que está feito un home real." Cando Hauer interpretou a escena na gravación, o equipo de rodaxe aplaudiu e algúns dos membros chorou.

## A Porta de Tannhäuser 
"A Porta de Tannhäuser" é un lugar mencionado soamente neste discurso, sen máis explicacións no filme. Dende a mención orixinal, foi reutilizada en varias ocasións noutros subxéneros da ciencia ficción. O nome deriva probablemente da ópera de Richard Wagner sobre o lendario cabaleiro e poeta medieval alemán Tannhäuser. Joanne Taylor, nun artigo sobre o *film noir* e a súa epistemoloxía, remarca a relación entre a ópera de Wagner e a referencia de Batty no filme, suxerindo que Batty se aliña a si mesmo co Tannhäuser de Wagner, unha personaxe que caeu en desgraza cos homes e con Deus. Taylor afirma que ámbolos dous son personaxes ós que o seu destino escapa do seu control. Jason Vest, para *Future Imperfect: Philip K. Dick at the Movies*, louvou a entrega do discurso, indicando que "a hábil actuación de Hauer rompe o corazón na súa xentil evocación de memorias, experiencias e paixóns que conduciron a breve vida de Batty".

## Notas
Path of Exile

***Path of Exile*** é un videoxogo de rol en liña *free-to-play* desenvolvido e publicado por Grinding Gear Games, financiado por microtransacións. Publicouse unha beta aberta o 23 de xaneiro de 2013, e o xogo publicouse oficialmente o 23 de outubro de 2013.

O xogador controla a un único personaxe dende unha perspectiva cenital e debe explorar varias zonas abertas de exteriores así como covas e alxubes, loitando contra varios monstros e completando varias misións fornecidas por NPCs para gañar puntos de experiencia e conseguir mellores armas e armaduras. O xogo está fortemente inspirado na serie de videoxogos *Diablo*, particularmente no videoxogo *Diablo II*. GameSpot nomeouno o "Xogo do Ano de PC" de 2013, e para IGN foi o "Mellor xogo de rol de PC de 2013". A data de febreiro de 2014, o xogo tiña uns cinco millóns de xogadores rexistrados.

## Notas
O caderno vermello

***O caderno vermello*** (en ) é unha obra memorística de ficción escrita por Benjamin Constant en 1807 e publicada de maneira póstuma en 1907.

Foi traducido ó galego por Marie Abraira e foi publicado pola Editorial Hugin e Munin no ano 2016.

## Trama 
Nesta obra atópanse multitude de elementos autobiográficos de Constant, quen a aborda dende punto de vista humorístico, entre frívolo e insolente, algo que só se verá limitado perante a autoridade paterna, Louis-Arnold-Juste Constant de Rebecque, coronel dun rexemento suízo ao servizo do Reino de Holanda en 1772.

Benjamin Constant evoca neste libro a súa etapa como estudante universitario na Universidade de Edimburgo, onde se encontraría con James Mackintosh e tamén co historiador escocés Malcolm Laing.

## Notas 
## Véxase tamén 
### Ligazóns externas 
* Texto de *Le Cahier rouge*
Deokhye de Corea

**Deokhye de Corea**, nada en Seúl o 25 de maio de 1912 e finada na mesma localidade o 21 de abril de 1989, foi a derradeira princesa do Imperio Coreano.

## Traxectoria 
miniatura|331x331px|Takeyuki Sō e Deokhye (1931)

Naceu no palacio Changdeok como a filla máis nova do emperador Gojong e a súa concubina, entón coñecida como Yang Gui-in. O emperador deulle o título de Boknyeong á nai cando pariu a princesa. Pero o Xapón non a recoñeceu formalmente ata 1917, por non ser filla da raíña. Nese ano, inscribiron formalmente o seu nome no rexistro da familia imperial. Gojong estableceu no Palacio Deoksu unha gardería para ela á que tamén acudían rapazas da súa idade doutras familias nobres. A partir de 1921 Deokhye estudou na escola elemental Hinodae en Seúl. En 1925 as autoridades xaponesas levárona ao Xapón baixo o pretexto de continuar os seus estudos. Como os seus irmáns foi a Gakushuin, onde estudaba a nobreza xaponesa. Á morte da súa nai en 1929 puido volver a Corea para acudir ao seu funeral da súa nai. Nesa época tivo os primeiros síntomas de demencia precoz.

En maio de 1931 casou co conde Sō Takeyuki (武志; 1923-1985), nun matrimonio concertado cun aristócrata xaponés. Tivo unha filla, Masae (), ou Jeonghye () en Corea, o 14 de agosto de 1932. O ano seguinte Deokhye recaeu na súa enfermidade mental e pasou varios anos en clínicas de saúde mental.

Coa derrota do Xapón na segunda guerra mundial, Corea recuperou a súa independencia e o seu marido perdeu o seu título de nobreza, ao se abolir no Xapón. O matrimonio divorciouse en 1953. En 1956 perdeu á súa filla e a súa saúde mental resentiuse.

O 26 de xaneiro de 1962, despois de 37 anos, puido volver a Corea. Viviu no palacio Changdeok, con outros membros da antiga familia imperial.&nbsp;

## Notas
Team Gunston

**Team Gunston** era un nome usado polo piloto de carreiras de Rodesia John Love para participar cos seus propios coches en Fórmula Un e nas carreiras de cochesdeportivos entre 1962 e 1975. Tamén participou con coches baixo o seu propio nome, é dicir, **John Love**. Comunmente pilotaba os seus vehículos, pero tamén forneceu vehículos para outros pilotos durante un período.

## Fórmula Un 
Gunston foi dos primeiros nas carreiras estables en aplicar marcas de patrocinio como librea.

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas
Javier Sánchez Cervela

**Francisco Javier Sánchez Cervela**, nado en Oleiros (Silleda) o 28 de abril de 1860 e finado en Pontevedra o 5 de decembro de 1934, foi un mestre e matemático galego.

## Traxectoria 
Naceu no pazo de Marza. Foi profesor de matemáticas no instituto de Pontevedra durante 32 anos, e catedrático durante once anos do de Ourense. Colaborou entre 1888 e 1900 no *Diario de Pontevedra*.

## Vida persoal 
Casou con Hortensia Cantón Alvarado e foi pai de Francisco Javier e Luis Sánchez Cantón.

## Notas
Wichita Recordings

**Wichita Recordings** é un selo discográfico independente británico baseado en Londres e fundado en 2000 por Mark Bowen e Dick Green. Entre os seus artistas máis destacados están Bloc Party, The Cribs, Clap Your Hands Say Yeah, Bright Eyes, My Morning Jacket, Yeah Yeah Yeahs, Best Coast, Los Campesinos! e Peter Bjorn and John.

O primeiro lanzamento de Wichita foi o traballo de Bright Eyes *Fevers and Mirrors*, editado no ano 2004.

Wichita Management opera xunto coa etiqueta, e actualmente representa a Gold Panda, Brolin, Shannon and The Clams, Open Mike Eagle, Cloud Nothings, Dan Tombs, Luke Abbott, Frankie & The Heartstrings, Peggy Sue, Sky Larkin, Star Slinger, Dam Mantle, Theo Verney e Veronica Falls.

## Notas 
## Véxase tamén 
### Ligazóns externas 
* Páxina do selo
Candy Crush Saga

***Candy Crush Saga*** é un videoxogo de crebacabezas estreado por King o 12 de abril de 2012 para Facebook, e noutras versións para iOS, Android, Windows Phone, e Windows 10. É unha variación do videoxogo de navegador *Candy Crush*.

## Notas 
## Véxase tamén 
### Ligazóns externas 
*Páxina oficial
Bejeweled

***Bejeweled*** é un videoxogo de crebacabezas desenvolvido por PopCap Games como xogo de navegador no 2001. Foi deseñado por Jason Kapalka. Foron estreadas tres continuacións deste xogo. Foron vendidas máis de 75 millóns de copias deste xogo e foi descargado máis de 150 millóns de veces. Malia que o xogo xa non se pode descargar a través da páxina web de PopCap, o instalador pode descargarse en Wayback Machine.

## Notas 
## Véxase tamén 
### Ligazóns externas 
*Páxina oficial
Exposición Rexional de 1880

[miniatura|dereita|[Casa Consistorial de Pontevedra.]]
A **Exposición Rexional Galega de 1880** foi un evento celebrado en Pontevedra en 1880. Foi promovido polo gobernador civil Filiberto Abelardo Díaz, coincidindo coa inauguración da nova casa consistorial deseñada polo arquitecto Alejandro Sesmero.

## Historia e características 
A exposición desenvolveuse na casa consistorial, no convento de San Bartolomeu (edificio que se usara como instituto e que por entón acollía o hospicio) e na Alameda. Inaugurouse o 5 de agosto, coa presenza de Montero Ríos, Antonio Aguilar Correa e Antonio Romero Ortiz.

Instaláronse fábricas de cervexa, chocolate, licores, gasosa, galletas e rosquillas de Ribadavia e Silleda, queixos e mantecas, doces das monxas dos conventos de clarisas de Redondela e Tui, conservas, vaixelas de madeira, mobles, sombreiros, curtidos, cerámica e olaría, tecidos e ferramentas. Houbo mostras de acibacharía e orfebrería de Santiago de Compostela e de encaixe de Camariñas e Noia. Expuxéronse miniaturas, gravados, debuxos e pinturas, bordados e traballos de tipografía, así como traballos escolares do centro Froebel. Tamén sobre horticultura, viticultura, ostricultura, cristalería, antigüidades, e instrumentos musicais. Estiveron presentes representacións de diversas fábricas de papel.

Celebráronse uns xogos florais, certame literario nos que participaron como xurado Antonio Romero Ortiz, Eugenio Montero Ríos, Eduardo Chao, Curros Enríquez, Indalecio Armesto, Emilio Álvarez Giménez, e Luís Rodríguez Seoane. Resultaron vencedores Ángel Laso de la Vega, Antonio Alcalde Valladares, Ramón Segade Campoamor, Arturo Vázquez, Isidoro Casulleras, Nicanor Rey Díaz, Jesús Muruais (por un himno a Galicia) e Andrés Muruais (por unha oda a Pontevedra). Tamén houbo un certame musical.

Instalouse un foco eléctrico, cedido polo industrial vigués López de Neira, que proxectaba luz desde o pazo da Deputación e desde unha das torres da igrexa da Virxe Peregrina.

Visitaron a exposición unhas 16&nbsp;000 persoas.

## Véxase tamén 
### Bibliografía 
* 

### Outros artigos 
* Exposición Rexional de 1909
* Exposición Rexional Galega
Michelada

A **michelada** é unha bebida alcóholica de orixe mexicana que se prepara mesturando cervexa, zume de limón e unha mestura de mollos, especias e pementos. Sérvese nun vaso frío co bordo cuberto de sal. Existen numerosas variacións desta bebida ó longo de México e Latinoamérica. Existen numerosas versións de micheladas; por exemplo, na Cidade de México, o xeito máis común é preparala con cervexa, lima, sal e mollos picantes particulares ou chouchas de chile. Pódenselle engadir outros ingredientes, como mollo de Maggi, mollo Worcestershire, mollo de chamoy, chile serrano, camaronazo, clamato, ou chouchas de laranxa.

## Notas 
## Véxase tamén 
### Ligazóns externas 
* Páxina sobre a michelada
Plumaxe

[miniatura|dereita|230px|[Pavón durante o cortexo.]]
A **plumaxe** nas aves refírese ó conxunto de plumas que recobre o corpo destes animais. As plumas, ademais de formar a superficie sustentadora das ás e protexer o animal da auga e do frío, presentan outras funcións. Cando falamos de plumaxe en ornitoloxía, falamos dunha determinada característica nas distintas especies; de feito, cada especie e subespecie de ave presenta unha plumaxe diferente, atendendo a patróns tan concretos como o modelo de plumas, a disposición das mesmas sobre o animal e a cor destas. A plumaxe emprégase polo tanto para identificar, distinguir e estudar os paxaros, achegando moita información específica sobre cada individuo, xa que dentro de cada especie e subespecie a plumaxe tamén adoita variar entre as diferentes idades, sexos e estacións do ano, e mesmo pode ser indicador de doenzas.

## Notas
FarmVille

***FarmVille*** é un videoxogo de simulación de granxa desenvolvido por Zynga no 2009. É semellante a *Happy Farm*, *Farm Town*, e videoxogos como a serie *Story of Seasons*. O xogo inclúe diversos aspectos do manexo dunha granxa como son arar a terra, sementar e colleitar os cultivos, a talla de árbores e o crecemento do gando.

## Notas 
## Véxase tamén 
### Ligazóns externas 
*Páxina oficial